CELEX: 62016CN0031
Language: et
Date: 2016-01-18 00:00:00
Title: Kohtuasi C-31/16: Eelotsusetaotlus, mille on esitanud Raad van State (Madalmaad) 18. jaanuaril 2016 – Visser Vastgoed Beleggingen BV versus Raad van de gemeente Appingedam

18.4.2016   
            
            
               ET
            
            
               Euroopa Liidu Teataja
            
            
               C 136/11
            
         Eelotsusetaotlus, mille on esitanud Raad van State (Madalmaad) 18. jaanuaril 2016 – Visser Vastgoed Beleggingen BV versus Raad van de gemeente Appingedam
   (Kohtuasi C-31/16)
   (2016/C 136/16)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Kaebaja: Visser Vastgoed Beleggingen BV
   
      Vastustaja: Raad van de gemeente Appingedam
   
      Eelotsuse küsimused
   
   
               1.
            
            
               Kas direktiivi 2006/123/EÜ (1) artikli 4 punktis 1 määratletud mõistet „teenus” tuleb tõlgendada nii, et selliste kaupade nagu jalanõud ja rõivad müük tarbijale on teenus, millele kohaldatakse direktiivi 2006/123 artikli 2 lõikest 1 tulenevalt nimetatud direktiivi sätteid?
            
         
               2.
            
            
               Punktis 8 märgitud korra eesmärk on tagada elukvaliteet kesklinnas ja takistada seal tühimiku tekkimist, keelates väljaspool linnakeskust teatavad jaekaubanduse vormid, nagu jalanõude ja rõivaste müük. Kas direktiivi 2006/123/EÜ põhjendust 9 arvesse võttes jäävad eespool kirjeldatud korda sisaldavad eeskirjad nimetatud direktiivi kohaldamisalast välja, kuivõrd need on „asulaplaneerimise eeskirjad […], mis konkreetselt ei reguleeri või konkreetselt ei mõjuta teenuste osutamise valdkonnas tegutsemist, kuid mida teenuseosutajad peavad oma majandustegevuses järgima samamoodi nagu isiklikes huvides tegutsevad isikud”?
            
         
               3.
            
            
               Kas piiriülese olukorra eeldamiseks piisab sellest, et ei ole võimalik välistada, et kõnesolevasse piirkonda võiks asuda teisest liikmesriigist pärit jaekaubandusettevõte või et jaekaubandusettevõtte teenusesaajad võivad pärineda mõnest muust liikmesriigist, või on sellise olukorra eeldamiseks vajalikud faktilised pidepunktid?
            
         
               4.
            
            
               Kas direktiivi 2006/123/EÜ III peatükk (Asutamisvabadus) on kohaldatav puhtalt riigisiseste olukordade suhtes või tuleb nimetatud peatüki kohaldatavuse küsimuse hindamisel lähtuda Euroopa Kohtu praktikast, mis käsitleb asutamisvabadust ja teenuste osutamise vabadust reguleerivaid aluslepingute sätteid puhtalt riigisisestes olukordades?
            
         
               5.
            
            
               
                           a)
                        
                        
                           Kas selline planeeringus ette nähtud kord, nagu on kirjeldatud punktis 8, kuulub mõiste „nõue” kohaldamisalasse direktiivi 2006/123/EÜ artikli 4 punkti 7 ja artikli 14 punkti 5 tähenduses, mitte aga mõiste „autoriseerimisskeem” kohaldamisalasse direktiivi 2006/123/EÜ artikli 4 punkti 6 ning artiklite 9 ja 10 tähenduses?
                        
                     
                           b)
                        
                        
                           Kas sellist korda, nagu on kirjeldatud punktis 8, ei luba kohalikul omavalitsusel kehtestada direktiivi 2006/123/EÜ artikli 14 punkt 5, juhul kui asjaomane kord kuulub mõiste „nõue” kohaldamisalasse, või direktiivi 2006/123/EÜ artiklid 9 ja 10, juhul kui asjaomane kord kuulub mõiste „autoriseering” kohaldamisalasse?
                        
                     
         
               6.
            
            
               Kas selline kord, nagu on kirjeldatud punktis 8, kuulub ELTL artiklite 34–36 või ELTL artiklite 49–55 kohaldamisalasse ning kui sellele küsimusele tuleb vastata jaatavalt, siis kas kohaldatavad on Euroopa Kohtu poolt tunnustatud erandid, tingimusel et need sisustatakse proportsionaalselt?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT L 376, lk 36).